টাকা জমানোয় ওস্তাদ এই রাশির জাতক!

ওয়েব ডেস্ক: জ্যোতিষ (Astrology) মতে যে কোনও মাসের ১১ তারিখে জন্ম নেওয়া ব্যক্তির মূলাঙ্ক ২। এই সংখ্যার আধিপতি গ্রহ চাঁদ, তাই এদের স্বভাব ও জীবনে চাঁদের প্রভাব স্পষ্ট। সাধারণত ১১ তারিখে জন্মানো ব্যক্তিরা অত্যন্ত শান্ত, সৃজনশীল ও দায়িত্বশীল হন। মাথা ঠান্ডা রেখে পরিস্থিতি সামলানো এদের শক্তি।

তীক্ষ্ণ আর্থিক বুদ্ধি
১১ তারিখে জন্মানো মানুষ আর্থিক বিষয়ে বিশেষ বিচক্ষণ। ঝোঁকের মাথায় কোনও সিদ্ধান্ত নেন না এবং অযথা খরচ করা একেবারেই পছন্দ করেন না। ঠিক প্রয়োজন অনুযায়ী ব্যয়—এই কারণেই কঠিন সময়েও এদের পকেট পুরোপুরি ফাঁকা হয় না। সঞ্চয় করার স্বভাব এদের সবচেয়ে বড় শক্তি।

আরও পড়ুন: দিনের শুরুতেই হবে আর্থিক লাভ, শনিদেবের কৃপায় রয়েছে আসছে সুখবর

শান্ত, পরিকল্পনা মেনে চলেন
চাঁদের প্রভাবেই এরা স্বভাবে খুবই শান্ত, সরল ও মধুর আচরণে সকলকে আপন করে নেন। যে কোনও কাজে অবহেলা নয়, আগে পরিকল্পনা, পরে কাজ। দায়িত্ব দিয়ে নিশ্চিন্ত হওয়া যায়, কারণ এরা শেষ পর্যন্ত কাজ করে দেখান।

কর্মজীবনে উন্নতির কারণ
ডিসিপ্লিন, সময়নিষ্ঠা ও নিয়ম মেনে চলার স্বভাব কর্মক্ষেত্রে এদের সাফল্যের পথ খুলে দেয়। কৃষি, শিক্ষা, ব্যাঙ্কিং, স্বাস্থ্য পরিষেবা ও কনসালটেন্সির মতো ক্ষেত্রে বিশেষ আগ্রহ ও সাফল্য দেখা যায়।

মধুর স্বভাব কখনও ক্ষতির কারণ
সবার সঙ্গে ভালো ব্যবহার করেন বলে অনেকেই সুযোগ নেওয়ার চেষ্টা করেন। তাই এই জাতকদের আত্মরক্ষা আরও শিখতে হয়।

প্রেমজীবনে ওঠা–পড়া
টাকা বা ক্যারিয়ারে যত সাফল্য থাকুক, প্রেমজীবন এতটা সুখকর হয় না। সম্পর্কে স্থায়িত্ব কম, ওঠানামা বেশি। অনেক সময় দেখা যায় এক সম্পর্কে থাকলেও অন্য সম্পর্কে জড়িয়ে পড়ার প্রবণতা থাকে।